CELEX: 32011R0170
Language: et
Date: 2011-02-23 00:00:00
Title: Komisjoni määrus (EL) nr 170/2011, 23. veebruar 2011 , milles käsitletakse Saccharomyces cerevisiae MUCL 39885 lubamist (võõrutatud) põrsaste söödalisandina ning millega muudetakse määrust (EÜ) nr 1200/2005 (loa omanik Prosol SpA)  EMPs kohaldatav tekst

24.2.2011   
            
            
               ET
            
            
               Euroopa Liidu Teataja
            
            
               L 49/8
            
         KOMISJONI MÄÄRUS (EL) nr 170/2011,
   23. veebruar 2011,
   milles käsitletakse Saccharomyces cerevisiae MUCL 39885 lubamist (võõrutatud) põrsaste söödalisandina ning millega muudetakse määrust (EÜ) nr 1200/2005 (loa omanik Prosol SpA)
   (EMPs kohaldatav tekst)
   EUROOPA KOMISJON
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused. Määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite ümberhindamine.
            
         
               (2)
            
            
               Kooskõlas direktiiviga 70/524/EMÜ on komisjoni määrusega (EÜ) nr 1200/2005 (3) lubatud kasutada preparaati Saccharomyces cerevisiae MUCL 39885 söödalisandina (võõrutatud) põrsaste puhul ja komisjoni määrusega (EÜ) nr 492/2006 (4) nuumveiste puhul ilma ajalise piiranguta. Määruse (EÜ) nr 1831/2003 artikli 10 lõike 1 punkti b kohaselt kanti see söödalisand hiljem olemasoleva tootena ühenduse söödalisandite registrisse.
            
         
               (3)
            
            
               Kooskõlas määrusega (EÜ) nr 1831/2003 on lubatud preparaati Saccharomyces cerevisiae MUCL 39885 kümne aasta jooksul kasutada emiste söödalisandina vastavalt komisjoni määrusele (EÜ) nr 896/2009 (5) ning lüpsilehmade ja hobuste söödalisandina vastavalt komisjoni määrusele (EL) nr 1119/2010 (6).
            
         
               (4)
            
            
               Määruse (EÜ) nr 1831/2003 artikli 10 lõike 2 alusel ja koostoimes nimetatud määruse artikliga 7 on esitatud Saccharomyces cerevisiae MUCL 39885 kui (võõrutatud) põrsaste söödalisandi ümberhindamise taotlus, milles taotletakse kõnealuse söödalisandi klassifitseerimist söödalisandite kategooriasse „zootehnilised lisandid”. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (5)
            
            
               Euroopa Toiduohutusamet (edaspidi „toiduohutusamet”) jõudis oma 6. oktoobri 2010. aasta arvamuses (7) järeldusele, et kavandatud kasutustingimuste korral ei avalda Saccharomyces cerevisiae MUCL 39885 kahjulikku mõju loomatervisele, inimeste tervisele ega keskkonnale ning et selle preparaadi kasutamine sihtloomadel parandab nende zootehnilisi näitajaid. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet on kinnitanud ka määrusega (EÜ) nr 1831/2003 asutatud ühenduse referentlaboratooriumi aruande söödalisandi analüüsimeetodi kohta söödas.
            
         
               (6)
            
            
               
                  Saccharomyces cerevisiae MUCL 39885 hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba preparaadi kasutamiseks käesoleva määruse lisas esitatud viisil.
            
         
               (7)
            
            
               Kuna käesoleva määrusega antakse uus luba, tuleks määrusest (EÜ) nr 1200/2005 preparaati Saccharomyces cerevisiae MUCL 39885 käsitlev kanne kustutada.
            
         
               (8)
            
            
               Kuna söödalisandi kasutamise lubamise tingimuste muudatused ei ole seotud ohutusnõuetega, on asjakohane lubada seda preparaati sisaldavate eelsegude ja segasööda olemasolevate varude ärakasutamiseks üleminekuaega.
            
         
               (9)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud preparaati, mis kuulub söödalisandite kategooriasse „zootehnilised lisandid” ja funktsionaalrühma „soolestiku mikrofloorat tasakaalustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Määruse (EÜ) nr 1200/2005 II lisas kustutatakse kanne E 1710, söödalisand: Saccharomyces cerevisiae MUCL 39885.
   Artikkel 3
   Söödalisandit Saccharomyces cerevisiae MUCL 39885 sisaldavat eelsegu ja segasööta, mis on märgistatud kooskõlas direktiiviga nr 70/524/EMÜ, võib turule viia ning seda võib kasutada, kuni olemasolevad varud on lõppenud.
   Artikkel 4
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. veebruar 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EÜT L 270, 14.12.1970, lk 1.
   
      (3)  ELT L 195, 27.7.2005, lk 6.
   
      (4)  ELT L 89, 28.3.2006, lk 6.
   
      (5)  ELT L 256, 29.9.2009, lk 6.
   
      (6)  ELT L 317, 3.12.2010, lk 9.
   
      (7)  EFSA Journal 2010; 8(10):1864.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Sisalduse alammäär
               
               
                  Sisalduse ülemmäär
               
               
                  Muud tingimused
               
               
                  Loa kehtivusaja lõpp
               
            
                  CFU/kg täissöödas, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: soolestiku mikrofloorat tasakaalustavad ained
                  
               
            
                  4b1710
               
               
                  Prosol S.p.A
               
               
                  
                     Saccharomyces cerevisiae
                  
                  MUCL 39885
               
               
                  
                               
                           
                           
                              
                                 Söödalisandi koostis
                              
                              
                                 Saccharomyces cerevisiae MUCL 39885 miinimumsisaldus 1 × 109 CFU/g söödalisandi valmistises
                           
                        
                               
                           
                           
                              
                                 Toimeaine kirjeldus
                              
                              
                                 Saccharomyces cerevisiae MUCL 39885 elujõulised rakud
                           
                        
                               
                           
                           
                              
                                 Analüüsimeetodid (1)
                                 
                              
                              
                                           
                                       
                                       
                                          Arvu määramine: süviskülvimeetod, kasutades klooramfenikool-glükoos-pärmiekstrakti agarit
                                       
                                    
                                           
                                       
                                       
                                          Identifitseerimine: polümeraasi ahelreaktsioon
                                       
                                    
                        
               
                  Põrsad (võõrutatud)
               
               
                   
               
               
                  3 × 109
                  
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Kasutajate ohutus: käitlemisel kasutada kaitseprille ja kindaid
                           
                        
                              3.
                           
                           
                              Kuni 35 kg (võõrutatud) põrsad.
                           
                        
               
                  16. märts 2021
               
            
         (1)  Analüüsimeetodite üksikasjad on kättesaadavad ühenduse referentlaboratooriumi veebilehel: www.irmm.jrc.be/crl-feed-additives